  Майя Бывальцева Удмуртиын улӥсьёс 2022-тӥ арын умоятыны но выльдыны интыосты но ужъюртъёсты бырйыны быгатозы. Со понна Россиын куара сётыны выль платформа кылдыто. Со сярысь улосвыл тӧролэн но кивалтэтлэн пресс-службазы ивортӥз. Кура сётон 26-тӥ оштолэзе кутскоз но 30-тӥ куартолэзёзь мыноз. Платформаын ас улосвылэз но умоятыны объектэз бырйыны луоз. Юалляськонэ 14 ареслэсь бадӟым улӥсьёс пыриськыны быгато. Куара сётон понна Госуслуги пыр выжыны яке телефон номеръя пусйиськыны луэ. Милям озьы лэсьтэммы потэ, котькуд улосвылын объектъёсты бырйыны мед луоз, тодонъя огъя база мед луоз, котькуд ар котькуд карын, кытын сыӵе куара сётон мынэ, архив мед люкаськоз, отысь учкыны луоз, мар лэсьтэмын, мар лэсьтэмын луоз но кызьы уж мынэ «Диалог» огазеяськонлэн кивалтӥсез Алексей ГореславскийОнлайн-платформа ёросъёсысь интыос понна но куара сётыны луонлык кылдытоз, азьвыл аръёсы со карын гинэ вал. Огъя платформа – со калык понна объектъёсты быръёнын мылкыдэз вераны, асьме каръёслэсь но черкогуртъёслэсь туссэ воштонэ пыриськыны усто луонлык. Котькуд малпан дуно! Оскисько, та площадка калыклы ужъёсты чакланы но юрттоз Александр Бречалов, Удмуртилэн тӧроезОзьы ик со пусйиз, ӟеч интывыл кылдытон Удмуртиын улӥсьёс понна одӥгез валтӥсь ӵектос луэ. Ньыль ар ӵоже элькунын 740 азбаръёсты но 300 пала мер интывылъёсты умоятӥзы. 2021-тӥ арын 100 скверъёсты, паркъёсты, поръян интыосты но 84 азбаръёсты умой карыны чакламын. Туннэ нуналлы 97 процентэз контарктъёс со объектъёсъя юнматэмын ни. Ватсалом, ужъёс «Жильё и городская среда» йӧскалык ӵектос улсын быдэсъясько. Толдэ вайытом, 2021-тӥ арын Ижкарысь Кызьпу арамаын умоятон-утялтон ужъёсты кутскыны малпало. Солэн учкетэныз (концепция) нырысь-валысь тодматонлы карын улӥсьёслэсь 100-лэсь трос ӵектонъёс вуизы. Тегъёс: Мерлык Ижкар Удмуртия благоустройство умоятон куарасётон  